**Mäbu** ou **MäBU** é unha banda musical fundada a principios do 2008 en Madrid e que saltou á fama grazas ao seu primeiro EP, *Hallo*, cuxo fenómeno chamou a atención dos medios de comunicación.

Carreira
--------

### 2008: Formación do grupo

A fundadora do grupo, María Blanco Uranga, xa escribía as súas propias cancións antes de formar Mäbu. De feito, todas as cancións do grupo están escritas pola mesma vocalista. O significado de Mäbu ten a súa orixe nas siglas do seu nome completo: **Ma**ría **B**lanco **U**ranga. A vocalista comezou cantando nun grupo de versións e logo foi corista nunha banda de reggae. Máis tarde, cando comezou a compoñer, coñeceu a Txarlie, ambos atoparon paralelismos nos seus estilos. Nun principio, só María e Txarlie daban concertos. Posteriormente foron chegando os demais compoñentes: Daniel, César e Aridai. Segundo declaracións da artista, as cancións son escritas por ela, pero logo reúnese co resto do grupo para transformalas e darlles o toque final.

### 2009-2010: *Hallo*

Mäbu comezou dando concertos en pequenos locais por Bilbao e Madrid a mediados do 2008 con algúns temas que xa tiñan compostos. Conseguiron chamar a atención do selo discográfico Warner Music Group, que pasaría a converterse na compañía editora do seu traballo en marzo de 2009. A finais do mesmo ano comezaron a gravar en Bilbao e Madrid o EP *Hallo*. A razón pola que produciron un EP antes que un álbum foi, segundo entrevistas, a dificultade de sacar un primeiro álbum para grupos pouco coñecidos. En maio de 2010 estreouse o único sinxelo do EP, tamén chamado "Hallo", cun videoclip. En xuño dese mesmo ano o EP foi oficialmente lanzado, promocionado a través dos anuncios da rede Spotify. Grazas a isto, o fenómeno Mäbu fíxose coñecido a través de Internet, recibindo o recoñecemento do público. A partir da súa publicación realizaron unha extensa xira en formato acústico, ofrecendo concertos máis alá de Madrid e Bilbao, ata entón os únicos escenarios das súas actuacións.

### 2011: Álbum debut *Buenos días*

O 8 de marzo de 2011 lanzan o seu álbum debut: *Buenos días*, dando a coñecer como sinxelos *A solas* e *Con mi voz*, que lograron unha boa acollida en Internet.[] *A solas* incluso chegou a soar nalgunhas emisoras de radio españolas.[]

### 2012-actualidade: *Detrás de las luces* e terceiro álbum

A mediados do ano 2012, mediante as redes sociais, Mäbu deu a coñecer a nova dun novo álbum en gravación, *Detras de Las Luces*. En outubro dese mesmo ano estreouse oficialmente como sinxelo *De negro y amarilo*. Estreouse xunto cun vídeo lanzado a través de YouTube. En setembro de 2012 formaron parte da primeira edición do Festival de la Luz en Boimorto. Dende novembro de 2012, Mäbu foi amosando a través da súa canle oficial de YouTube adiantos de cancións como *En las alturas*, entre outros. *Detrás del as luces* lanzouse oficialmente en febreiro de 2013. Durante ese ano e o seguinte, Mäbu foi realizando diferentes xiras en acústico e eléctrico tanto dentro como fóra de España. Tras anuncias as datas dos últimos concertos da xira *Detras de las luces*, a banda aproveitou para promulgar un comunicado a través da súa conta de Facebook, no cal informaron de que tras finalizar a xira, centraríanse na composición do seu terceiro álbum. Por outro lado, entre as distintas colaboracións que realizaron con outros compañeiros da industria no ano 2014, destacouse a do rapeiro Rayden, a cal figura na lista de cancións do seu terceiro álbum.

En abril de 2015, Mäbu publicou nas súas redes sociais o adianto dun novo sinxelo, *Para y por siempre* que lanzaríase a mediados de mes. O 13 de abril publícase a versión en acústico dunha nova canción do seu terceiro álbum, *Cara Triste*.

Discografía
-----------

### Álbums

|  |  |  |
| --- | --- | --- |
| Álbums de estudio
* 2011: *Buenos días*
* 2013: *Detras de Las Luces*
* 2015/2016: *TBA*

EP
* 2010: *Hallo*
* 2020: *Primavera*
 |  | Bandas sonoras
* 2010: *Física o química Vol. 2*
 |

### Sinxelos

| Ano | Sinxelo | Álbum |
| --- | --- | --- |
| 2010 | *Hallo* | *Hallo* |
| 2011 | *A solas* | *Buenos días* |
| *Con mi voz* |
| 2012 | *De negro y amarillo* | *Detras de Las Luces* |
| 2013 | *Memoria* |
|
| 2015 | *Para y por siempre* | *TBA* |
|

#### Colaboracións

| Ano | Sinxelo | Artista en colaboración | Álbum/es |
| --- | --- | --- | --- |
| 2014 | *Un mundo contigo* | *Matellán* | *Calidociclo* |
| *Viviendo en gerundio* | *Rayden* | *En Alma y hueso* |
|

Xiras musicais
--------------

* 2011: *Xira Buenos días (marzo-maio)*
* 2012: *"Mäbu en concierto" (novembro)*
* 2013: *Xira Detrás de las luces (marzo-xullo)*
* 2013: *Xira acústica "Detrás de las luces" (setembro-outubro)*
* 2014: *Xira "Detrás de las luces México" (febreiro)*
* 2014: *Xira eléctrica "Detrás de las luces" (maio-xullo)*

Notas
-----

1. ↑  Yuste, Óliver. "Conoce a… Mäbu: "Queremos aportar algo más personal a lo que es el pop en español y la canción de autor"". *La Huella Digital* (en castelán). Arquivado dende o orixinal o 10 de abril de 2013. Consultado o 12 de xullo de 2018.
2. ↑  "O sacar varios EP antes do álbum, vaite achegando ó público e permite repartir o traballo a máis longo prazo", dixo María."Entrevista a Mäbu". *Mundo actúa* (en castelán). Arquivado dende o orixinal o 17 de xuño de 2012. Consultado o 13 de abril de 2015.
3. ↑  "Mäbu llega a Madrid con su gira acústica previa a la salida de su nuevo trabajo "Detrás de las luces"". *Notas de prensa de arte* (en castelán). Arquivado dende o orixinal o 13 de xullo de 2018. Consultado o 12 de xullo de 2018.
4. ↑  ""Dejame que siga soñando, vuelve cuando amanezca" #quedateadormir #detrasdelasluces Nuevo disco febrero'13". *@mabumusica* (en castelán). 2012-12-15. Consultado o 2019-02-27.
5. ↑  "Aqui tenéis la gira de "Detrás de las luces" faltan ciudades con Bcn y Zgz que estan por confirmar! Besopic.twitter.com/HIcHRPC4". *@mabumusica* (en castelán). 2013-02-14. Consultado o 2019-02-27.
6. ↑  "Mäbu". *www.facebook.com*. Consultado o 2019-02-27.
7. ↑  "Rayden, más Rayden y mejor que nunca, pone su vida en un disco: 'Alma y hueso'". *Diariocrítico.com* (en castelán). Consultado o 2019-02-27.
8. ↑  "Hoy sale a la venta el nuevo single de MÄBU "MEMORIA"". Arquivado dende o orixinal o 13 de abril de 2015. Consultado o 13 de abril de 2015.
9. ↑  "Mäbu: Gira Mäbu 2011". *Mäbu*. 2011-02-28. Consultado o 2019-02-27.
10. ↑  "Mäbu inicia gira y estrena video". *Inzona* (en castelán). 17 de novembro de 2012. Arquivado dende o orixinal o 18 de febreiro de 2014. Consultado o 13 de abril de 2015.
11. ↑  "Mabu inician la gira del nuevo disco, Detrás de las Luces breves". *La ganzua: música independiente* (en castelán). 28 de xaneiro de 2013. Arquivado dende o orixinal o 03 de xullo de 2013. Consultado o 26 de agosto de 2018.
12. ↑  "#41 Fechas de la Gira Acústica de MÄBU" (en castelán). 5 de setembro de 2013. Arquivado dende o orixinal o 18 de febreiro de 2014.
13. ↑  "Mäbu anuncia gira por México en 2014". *archive.is*. 2014-02-18. Arquivado dende o orixinal o 18 de febreiro de 2014. Consultado o 2019-02-27.
14. ↑  "Mäbu continúa con su gira de presentación "Detrás de las Luces"". Arquivado dende o orixinal o 13 de abril de 2015. Consultado o 13 de abril de 2015.

|  |  |
| --- | --- |
| Control de autoridades | 
* Wd: Q6035704
* Discogs: 4085387
* ISNI: 0000000108523103
* MusicBrainz: ID
* Songkick: 1350341

 |